डॉक सारांशित करण्यासाठी: बेडूकाचा गेम चीनमध्ये भलताच हिट ठरला आहे.

चीनमध्ये अॅपलच्या अॅप स्टोअरमध्ये 'ट्रॅव्हल फ्रॉग' नावाचा हा गेम फ्री गेम्स विभागात सर्वाधिक लोकप्रिय ठरला आहे.

जपानमधल्या हिट-पॉईँट कंपनीने हा गेम तयार केला असून, याचं मूळ नाव 'तबिकाइरू' असं आहे. हा गेम जपानी भाषेत असला तरी कोणालाही कळेल अशा ग्राफिक्समुळे तो जगभरातलं कोणीही खेळू शकत आहे.

पण असं आहे तरी काय या गेममध्ये?

एक हिरव्या रंगाचा गोंडस बेडूक! तो एका पिटुकल्या घरात राहतो, तिथेच खातो-पितोही. आणि कधीकधी लिहिण्याचं कामही करतो. त्यासाठी पेन्सिलींना टोक काढतो. कधी कधी पुस्तक वाचता वाचता तो डुलक्याही काढतो. 

पुस्तकं वाचताना पेंगुळलेला बेडूक गेमचा भाग आहे.

हा गेम तुम्ही खेळणार असाल तर काही गोष्टी जाणून घ्या.

एक म्हणजे, या गेममध्ये वापरलं जाणारं परिमाण म्हणजे 'क्लोव्हर'. बेडूक हिंडायला गार्डनमध्ये जातो. दर तीन तासांनंतर बागेची एक सैर लगावली की 20 क्लोव्हर तुमच्या खात्यात जमा होतात. जर तीन तासांपर्यंत थांबण्याएवढा वेळ किंवा संयम नसेल तर खरे पैसे देऊन तुम्ही हे क्लोव्हर विकत घेऊ शकता. 

या गेमचं दुसरं वैशिष्ट्य म्हणजे तो तुमचं या तुडतुड्या बेडकावर फारच थोडं नियंत्रण असतं. बघता बघता हा इटुकला बेडूक आपलं घर सोडतो आणि जपानची सैर करायला निघतो. 

बेडूक कधी घर सोडून सैर करायला निघेल, याची तुम्हाला कल्पनाही नसते. तो कधी परतेल हेही सांगता येत नाही. आणि तो परतताना काय घेऊन येईल, हेही ठाऊक नसतं.

काही वेळेला हा बेडूक दोन-तीन तासांत घरी परततो तर काही वेळा चार दिवसांनंतर घरी येतो.

आणि गंमत म्हणजे, तो त्याच्या मालकासाठी अर्थात तुमच्यासाठी हा बेडूक पोस्टकार्ड, क्लोव्हर किंवा एखादी आठवणीत राहणारी वस्तू पाठवू शकतो, तर कधी रित्या हाताने माघारीही येऊ शकतो. 

मालक बेडकाच्या हालचालींवर नियंत्रण ठेऊ शकत नाही तसंच बेडकाशी संवादही साधू शकत नाही. 

भन्नाट बेडूकाच्या स्वान्तसुखाय सफरीवर खेळणाऱ्यांचं कोणतंही नियंत्रण नसतं.

मुक्तपणे विहरणाऱ्या बेडकासाठी तुम्ही एखादा पदार्थ तयार करू शकता, त्याला फिरण्यासाठी मदत करू शकतात. 

पालकत्वाची झलक

"बेडूक त्याला हवं तसं फिरतो आणि मला त्याच्यासाठी ऊर्जा आणि डोकं खर्च करावं लागत नाही," असं 27 वर्षांच्या शेननं बीबीसीला सांगितलं. 

"आठवडाभरापूर्वी मी हा गेम खेळायला सुरुवात केली. WeChatवर (चीनचा फेसबुकला पर्याय) माझ्या मित्रांनी मला गेमचे फोटो शेअर...\nडॉक सारख्याच भाषेत सारांश:
गेल्या काही दिवसांपासून चीनमध्ये एका जपानी बेडकाने धुमाकूळ घातला आहे. सगळीकडे मुक्तपणे भटकणारा हा बेडूक आहे एका व्हिडीओ गेममधला.